Document ID: /roh_data/filtered/fineweb-2-filterrobots_roh.jsonl.gz/21403

Igl uffeci d’uaul e prighel dalla natira dil cantun Grischun ha aboliu il scamond general da far fiug. Il stab directiv communal ha medemamein surpriu quella decisiun. Cunquei ei il scamond general da far fiug sligiaus per immediat sigl entir territori dalla vischnaunca Lumnezia.
Malgrad la plievgia dils davos gis vegn supplicau dad ir entuorn vinavon precautamein cun fiug el liber e da respectar las recumandaziuns dil cantun. Ulteriuras informaziuns anfleis Vus sin la pagina d’internet dil cantun www.awn.gr.ch.
Il stab directiv communal ed ils pumpiers Lumnezia engrazian per la buna disciplina duront il scamond da far fiug e per l'attenziun futura en connex cun fiugs el liber.